als_Latn dik_Latn sag_Latn
Gjatë luftës së dytë botërore, gjeneralët e patrembur gjerman, të zënë rob, gjatë intervistimit, e shprehnin vetëm një frikë: frikën nga vetmia. Ata e kishin pushtuar “tokën e dynjasë”, dhe popujve u kishin shkaktuar zezona. Me kohë kjo vetmi iu ishte shndërruar në frikë ankthi e cila I zinte edhe në gjumë.
Përmasat e një frike të tillë janë bartur këto javët e fundit edhe në Kosovë, pas arritjes së një marrëveshje politike në mes të të gjitha partive fituese të mandateve në Kuvend, duke e lënë jashtë, të vetmuar, partinë fituese të zgjedhjeve, PDK.
Kjo marrëveshje, për shkak të shpejtësisë dhe lehtësisë së arritur, i ka lënë gojëhapur të gjithë aktorët e politikës në Kosovë, vendorë e ndërkombëtarë dhe ka hapur një debat të gjerë, ku janë kyçur në panik të gjithë, një pjesë e të cilëve madje të dirigjuar edhe nga shkopi i orkestrës.
Në të vërtet, fitoren e PDK në këto zgjedhje, së paku deri tashti, askush nuk e ka kontestuar, por është kontestuar nga të gjitha partitë fituese, mundësia e koalicionit për ta qeverisur vendin në katër vitet e ardhshme.
Këtë mesazh një pjesë e opinionit e ka mirëpritur, madje duke e shprehur kënaqësinë e arritjes së saj edhe me flamuj e thirrje, ndërsa të tjerët e kanë keq pritur, me refuzim e heshtje.
Krejt në stres janë gjetur vendimmarrësit e nivelit të problemit, të cilët të kapur në panik, pa pasur kohë që të konsultohen me ligjet dhe parimet demokratike mbi të cilat funksionojnë shtetet demokratike kudo, kanë dhënë deklarata dhe kanë bërë veprime të papërgjegjshme, duke mbetur të zhveshur para pronarëve të funksioneve të tyre dhe opinionit në përgjithësi.
Ky panik ka qenë krejtësisht i panevojshëm, për shkak se kjo situatë është paralajmëruar nëpër kohë, se një ditë do të ndodh.
Në të vërtet vet Lidershipi i PDK konceptin e partneritetit politik, përherë e kanë ngatërruar me atë të kundërshtarit politikë. Ata jetën politike e kanë mbështetur mbi hilet, shpifjet, ndërkëmbëzat, kundërshtimet, goditjet me përmasa fatale, të cilat kanë lënë pasoja në autoritetin e shtetit tonë të ri.
Kjo ka ndodhur që nga koha e pushtimit, kur lufta për dominim të luftës, i shkaktonte lindjes së lirisë dhembje të dyfishta.
Kjo ka ndodhur me partnerin e Koalicionit të parë të Qeverisjes, LDK të cilën, pas shfrytëzimit të saj, ia hodhën përdhe Liderin, nga karrigia e Presidentit, i cili edhe pse ishte korrekt dhe shërbeu si partner, u hodh nga Kupola e shtetit në greminë, duke i lënë gojëhapur dhe të nemitur të gjithë institucionalistet.
Kjo ka ndodhur edhe në mandatin e dytë të Qeverisë Thaqi 2, kur partneri tjetër i Koalicionit qeverisës, z. Pacolli, u shemb përdhe nga karrigia e Presidentit të Shtetit, nga i njëjti ingranazh. Për dallim nga i pari, ky i dyti ishte paksa i shëndoshë dhe rënien e morri vesh disa vite më vonë.
Kjo i ka ndodhur edhe Liderit të AAK z. Haradinaj, i cili i ngazëllyer nga fitorja e luftës së popullit tij mbi krimin serb në Kosovë, edhe në Gjykatën e Hagës, dhe i këshilluar nga “disa miqë amerikan”, rrëshqiti mbi qilimin e kuq që ia shtroi vet Thaqi, duke e joshur: “Kryeministër, vazhdoje aty ku e le”!
Pas këtij trajtimi që u ka bërë Partnerëve të vet, pritja ka qenë e natyrshme, se reagimi i të gjithëve do të jetë i njëjtë?!
Bariu rrenacak, kot do të thërras: Ndihmë ujku!
Zor se do të gjendet ndonjë budalla që ti shkoj atij në ndihmë, për çfarëdo kushti?!
Megjithatë frika nga vetmia nuk është dënim, nëse nga ajo nxjerrim mësim! Në rast të kundërt, nëse nuk nxjerrim mësim, atëherë kjo frikë do të bëhet e llahtarshme dhe do të shndërrohet në dënim me harresë.
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn